|  |
| --- |
| edit |

 
**Glukagon** je polipeptidni hormon koga luče α ćelije endokrinog dela pankreasa. Osnovno dejstvo ovog hormona je povećanje koncentracije glukoze u krvi (hiperglikemisjsko dejstvo). Glukagon je po tome hormon suprotnog dejstva (antagonista) insulinu. On izizaziva još i razgradnju masti (lipoltički efekat) i povećanje koncentracije slobodnih masnih kiselina u krvi.

Građa
-----

Glukagon je polipeptid, molekulske mase 3285 i izgrađen iz 29 aminokiselina. Primarna struktura glukagona je: engl.  Sintetiše se u α ćelijama endokrinog pankreasa iz prohormona proglukagona.

Regulacija
----------

Glukagon se smatra antagosnističkim hormonom insulinu. Povećanje lučenja glukagona je praćeno padom lučenja insulina i obrnuto. Jedan od najjačih stimulusa za oslobađanje glukagona je pad koncentracije glukoze u krvi (hipoglikemija). Kad se koncentracije glukoze poveća slabi lučenje glukagona, a poveća se insulina. Na taj način se uzajamnim dejstom glukagona i insulina održava stalna koncentacija glukoze u krvi.

Hormoni stresa: adrenalin, kortizol i hormon rasta takođe povećavaju lučenje glukagona. Takođe i hormoni vazopresin i endorfini stimulišu oslobađanje ovog hormona. Pomenuta supstanca adrenalin zajedno sa noradrenalinom kao deo simpatičkog sistema takođe mođe izazvati povećano lučenje kortizola.

Hormoni insulin i somatostatin smanjuju oslobađanje glukagona.

Dejstvo i mehanizam dejstva
---------------------------

Osnovni efekat glukagona je povećanje koncentracije glukoze u krvi tj. hiperglikemijki efekat.
Najveći deo dejstva glukagon ostvaruje u jetri. Ćelije pankreasa luče glikagon direktno u krv, koja portalnim krvotokom prvo dospeva u jetru. Jetra sadrži velike koncentracije razervnog šećera, glikogena, koji je u stvari polisaharid. Njegovom razgradnjom oslobađa se glukoza. Glukagon ostvaruje dejstvo vezivanjem za receptore na ćelijama jetre, hepatocitima. Aktiviranjem receptora, preko G proteina aktivira se enzim adenil ciklaza koja iz ATP-a stvara c-AMP (ciklični adenozin monofosfat), koji deluje kao drugi prenosilac (engl. ). C-AMP dalje aktivira enzim proteinsku kinazu, čime se pokreće enzimska kaskada koje dovodi do fosforilacije raznih drugih enzima. Procesom fosforilacije se u ćelijama jetra aktivira enzim fosforilaza, koja ubrzava proces razgradnje glikogena. Istovremeno se inhibišu (fosforilacijom) enzimi koji učestvuju u stvaranju gliokena.
Razlaganjem glikogena prvo nastaje gulkozo-1-fosfat, koji se zatim prevodi u glukozo-6-fosfat. Aktiviranjem enzima glukozo-6-fosfataza (specifičan enzim za ćelije jetre), pod čijim dejstvom nastaje običan molekul glukoze, koji može napustiti ćelije jetre i otići u krvotok.

Pored procesa razgradnje glikogena, glukoza može nastati i procesima stvaranja glukoze iz drugih supstanci-glukoneogeneza. Glukoneogeneza se takođe povećava pod uticajem hormona glukagona.

Zbog povećanja c-AMPa u ćelijama masnog tkiva, povećava se razgradnja masti i oslobađanje slobodnih masnih kiselina u cirkulaciju. Transport masnih kiselina u mitohondrije ćelija gde se vrši sagorevanje masti putem β oksidacije je takođe povećano, kao i nivo same oskidacija masnih kiselina. Takođe stimuliše se i stvaranje acetonskih tela iz masnih kiselina preko acetil koenzima A.

Poremećaji funkcije
-------------------

Nekontrolisano lučenje glukagona sreće se kod tumora (adenoma) endorinog dela pankerasa, glukagonoma.

Glukagon se kao medikament nože koristiti u slučaju hipoglikemije (snižene vrednosti glukoze u krvi).

Vidi još
--------

* Insulin
* Adrenalin
* Hormon rasta
* Kortizol
* Gušterača

Spoljašnje veze
---------------

***Glukagon*** na Wikimedijinoj ostavi

* BioNet škola

Literatura
----------

* Arthur C. Guyton John E. Hall *Medicinska fiziologija* savremena administracija Beograd 1999 ISBN 6-387-0599-9 Uneseni ISBN nije važeći.
* Darinka Koraćević; Gordana Bjelaković; Vidosava Đorđević: *Biohemija*, Savremena administracija ISBN 86-387-0622-7

  


| * p
* r
* u
Endokrini sistem: hormoni (*Peptidni hormoni* • *Steroidni hormoni*) |
| --- |
| Endokrinežlezde | 

|  |  |  |  |  |  |  |  |
| --- | --- | --- | --- | --- | --- | --- | --- |
| Hipotalamusno-hipofizni | 

|  |  |
| --- | --- |
| Hipotalamus | GnRH • TRH • Dopamin • CRH • GHRH/Somatostatin  • Melanin-koncentrirajući hormon |
| Posteriorno hipofizni | Vazopresin • Oksitocin |
| Anteriorno hipfizni | α (FSH FSHB, LH LHB, TSH TSHB, CGA) • Prolaktin • POMC (CLIP, ACTH, MSH, Endorfini, Lipotropin) • GH |

 |
| Nadbubrežna osovina |  **Nadbubrežni korteks:** aldosteron • kortizol • DHEA **Nadbubrežna medula:** epinefrin • norepinefrin |
| Tiroidna osovina |  **Štitasta žlezda:** tiroidni hormon (T3 i T4) • kalcitonin **Paraštitna žlezda:** PTH |
| Gonadalna osovina | **Testis:** testosteron • AMH • inhibin
 **Jajnici:** estradiol • progesteron • aktivin i inhibin • relaksin (trudnoća) 
 **Posteljica:** hCG • HPL • estrogen • progesteron |
| Druge endokrinežlezde |  **Pankreas:** glukagon • insulin • amilin • somatostatin • pankreasni polipeptid
 **Epifiza:** melatonin |

 |
| Neendokrinežlezde | **Timus:** Timozin (Timozin α1, Timozin beta) • Timopoietin • Timulin
*Organi za varenje:*  **Želudac:** gastrin • grelin •  **Duodenum:**  CCK • GIP • sekretin • motilin • VIP •  **Ileum:**  enteroglukagon •peptid YY • **Jetra/**drugi: Insulinu-sličan faktor rasta (IGF-1, IGF-2)
 **Adipozno tkivo:** leptin • adiponektin • rezistin
**Skeleton:** Osteokalcin
 **Bubreg:** *JGA* (renin) • *peritubularne ćelije* (EPO) • kalcitriol • prostaglandin
 **Srce:** Natriuretski peptid (ANP, BNP) |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| 
M: END
 | 
anat/phys/devp/horm/cell
 | 
noco(d)/cong/tumr, sysi/epon
 | 
proc, lek (A10/H1/H2/H3/H5)
 |

 |

 |